Document ID: 31985R3804

ΚΑΝΟΝΙΣΜΟΣ (ΕΟΚ) αριθ. 3804/85 ΤΟΥ ΣΥΜΒΟΥΛΙΟΥ
της 20ής Δεκεμβρίου 1985
για την κατάρτιση του καταλόγου των φυτευμένων με αμπέλια επιφανειών σε ορισμένες περιοχές της Ισπανίας για τις οποίες οι επιτραπέζιοι οίνοι μπορούν να έχουν αποκτημένο αλκοολικό τίτλο κατώτερο των κοινοτικών απαιτήσεων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 91 παράγραφος 3,
την πρόταση της Επιτροπής,
Εκτιμώντας:
ότι το άρθρο 126 της πράξης προσχώρησης προβλέπει ότι, οι επιτραπέζιοι οίνοι που προέρχονται από ορισμένες επιφάνειες φυτευμένες με αμπέλια κατά την 1η Ιανουαρίου 1985, σε ορισμένες περιοχές της Ισπανίας, μπορούν, μέχρι το τέλος του 1995, να έχουν αποκτημένο αλκοολικό τίτλο όχι μικρότερο από 7 % vol
ότι, για να εξασφαλιστεί η τήρηση των στόχων της κοινής οργάνωσης αγοράς, είναι ανάγκη να προβλεφτεί ότι οι επιφάνειες αυτές δεν επεκτείνονται και ότι μόνο οι οίνοι που προέρχονται από τις επιφάνειες αυτές μπορούν να έχουν αποκτημένο αλκοολικό τίτλο κατώτερο των κοινοτικών απαιτήσεων ότι ενδείκνυται, προς τούτο, να καταρτισθεί ο κατάλογος των επιφανειών αυτών κατά επαρχία
ότι, δυνάμει του άρθρου 2 παράγραφος 3 της συνθήκης προσχώρησης της Ισπανίας και της Πορτογαλίας, τα οργανα των Ευρωπαϊκών Κοινοτήτων μπορούν να θεσπίσουν, πριν από την προσχώρηση, τα μέτρα που αναφέρει το άρθρο 91,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μόνο οι επιτραπέζιοι οίνοι που προέρχονται από τις φυτευμένες, κατά την 1η Ιανουαρίου 1985, με αμπέλια επιφάνειες της Ισπανίας, που περιλαμβάνονται στο παράρτημα, δύνανται, μέχρι την 31η Δεκεμβρίου 1995, να έχουν αποκτημένο αλκοολικό τίτλο όχι κατώτερο των 7 %vol.
Άρθρο 2
Ο παρών κανονισμός αρχίζει να ισχύει την 1η Μαρτίου 1986, με την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1985.

Labels: 3
17
18
6